Škotijos nacionalinė partija
Škotijos nacionalinė partija (škot. Scots National Pairty, škot. gėl. Pàrtaidh Nàiseanta na h-Alba, angl. Scottish National Party, SNP) – nacionalistinė ir socialdemokratinė politinė partija Škotijoje. Partija remia Škotijos nepriklausomybę nuo Jungtinės Karalystės ir narystę Europos Sąjungoje bei agituoja už ją, remdamasi pilietiniu nacionalizmu. Škotijos nacionalinė partija yra didžiausia politinė partija Škotijoje, kur ji turi daugiausia vietų Škotijos parlamente ir 45 iš 59 Škotijos vietų Bendruomenių rūmuose, ir yra trečia pagal narių skaičių politinė partija Jungtinėje Karalystėje po Leiboristų partijos ir Konservatorių partijos. Dabartinis Škotijos nacionalinės partijos lyderis yra Džonas Svinis, kuris nuo 2024 m. gegužės 8 d. yra Škotijos pirmasis ministras.